विस्कॉन्सिन राज्य के ओक क्रीक शहर में एक गुरूद्वारे में हुई गोलीबारी की घटना में छह सिख और एक हमलावर मारे गए थे और तीन लोग गंभीर रूप से घायल हो गए थे.विदेश मंत्री एसएम कृष्णा ने अमरीका की विदेश मंत्री हिलेरी क्लिंटन से सोमवार रात फोन पर बात की और इस घटना पर चिंता जताई है.एसएमकृष्णा ने मंगलवार को मीडिया को बताया, ''मैंने दक्षिण अफ्रीका का दौरा कर रही विदेश मंत्री हिलेरी क्लिंटन से बातचीत की और उन्हें धार्मिक स्थलों पर बेगुनाहों की हत्या पर भारत की चिंता से अवगत कराया है."हमले के बाद मंगलवार को राष्ट्रपति ओबामा ने चिंता व्यक्त की थी और कहा था कि अमरीकियों को आत्म-मंथन करने की ज़रूरत है.इधर एसएम कृष्णा का कहना था , ''ओबामा प्रशासन की तरफ से भारतीय समुदाय को ये आश्वासन मिलना चाहिए कि उनके हितों की सुरक्षा की जाएगी.''उनका कहना था कि उन्होंने वदेश मंत्री हिलेरी क्लिंटन से ये भी कहा है कि अमरीका में जो धार्मिक स्थल हैं, चाहे वो किसी भी धर्म से जुड़े हों उन्हें पूरी सुरक्षा दी जानी चाहिए.कृष्णा ने कहा, "हिलेरी दोनों ही मुद्दों पर हमें समर्थन देने की इच्छुक दिखीं और वो भी घटना के बाद अशांत है."उनका कहना था, "एफबीआई ने कार्रवाई शुरु कर दी है और हिलेरी प्राथमिक रिपोर्ट का इंतजार कर रही हैं. जैसे ही उनके पास रिपोर्ट आ जाएगी वो भारत सरकार को इस बारे में जानकारी दे देंगे. अमरीकी राजदूत निरुपमा राव, विदेश मंत्रावलय और व्हाइट हॉउस से संपर्क में है."इससे पहले बराक ओबामा ने कहा था कि अमरीका में बंदूक से किए जाने वाले हमलों को रोकने के लिए कदम उठाने होंगे.